Joseph Smith Junior (rodz. 23 grudnia 1805 we Sharon (Vermont), um. 27 czyrwnia 1844) – zołożyciel a prziwōdca Ruchu Świyntych we Ôstatnich Dniach (Mormōnōw), kery je czczōny ôd wyznowcōw jako prorok a mynczeńnik. Bōł tyż politykerym a sztartowoł we welōngu na prezydynta USA we 1844, s programym abolicyje. Podug doktryny Mormōnōw, kej bōł 14 lot stary mioł przi rzykaniu religijno wizyjo, we keryj ôboczył Boga Ôjca a Jezusa, kerzi pedzieli mu, coby niy przistympowoł do żodnygo kościoła, a niyskorzi mu pedzōm co mo robić dali. Trzi lata niyskorzi ôbiawiōł mu sie prorok Morōni, kery pedzioł mu, co na gōrze Cōmorach znejdzie złote platy s tekstym we reformowanyj egipskij godce. Joseph Smith przetumaczōł a wytuplikowoł tekst kery bōł na nich a spisoł we Ksiyndze Mormōna, kero je terozki powożano za świynto ksiynga ôd Mormōnōw. Założōł tyż jejich Kośćōł 6 kwietnia 1830. Ôd 1830 do swojigo umarcio we 1844 mioł pora babōw, bezcōż mioł ajnflus na poligamijo we założōnym ôd niygo Kościele. Podug roztomajtych zdrzōdłōw, bōł ze 29 do 33 babōma żyniaty, s kerych pora bōło myni kej 18 lot stare, nale niy ze wszyjskimi mioł intymne relacyje. Joseph Smith ôstoł zaszlachtowany 27 czyrwnia 1844 we Carthage (Illinois). Niyskorzi powstoł pochwalny hymn na jygo cześć "Praise to the Man" (Chwolmy Proroka). Joseph Smith podug Mormōnōw (we angelskij godce) Ôficjalno biografijo (we angelskij godce)